เรื่องร้องเรียน (กีดขวาง,เสียงรบกวน,ท่อระบายน้ำ,ร้องเรียน) วันที่ 2023-10-03 02:52:27 — แขวงบางจาก เขตพระโขนง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040236

อ้างอิง เลขที่รับแจ้ง 149791/63 , 106307/64 , 80573/65 , 112233/65 , 144308/65 , 174858/65 , Traffy Fondue (N6KNVA) , traffy fondue (D37VN9) , traffy fondue (AYG6BP)

ขอให้แก้ไขปัญหาเสียงดังรบกวนจากการประกอบอาชีพรับซื้อของเก่า บริเวณร้านอุดมสุขรีไซเคิล เลขที่ตั้ง 7 , 8 และ 9 ซอยประวิทย์และเพื่อน 10 แขวงบางจาก เขตพระโขนง กรุงเทพมหานคร จุดสังเกตให้เข้าซอยประวิทย์และเพื่อน 10 ระยะทาง 30 เมตร จะพบร้านฯ อยู่ทางด้านซ้ายมือ ลักษณะร้านยกเป็นอาคารโครงเหล็ก สูงเท่าตึก 3 ชั้น และจะมีกำแพงปูนสีขาวล้อมรอบ เจ้าของร้าน(ทราบชื่อ) เพศชาย อายุ 55-57 ปี รูปร่างท้วม ผิวสองสี เดินหลังงอ สูงประมาณ 165-170 เซนติเมตร เนื่องจากปัจจุบันร้านดังกล่าวจะประกอบกิจการเกี่ยวกับการรับซื้อของเก่า เปิดร้านฯ วันจันทร์ถึงวันเสาร์ ตั้งแต่เวลาประมาณ 08.00-18.00 น. ซึ่งแต่ละวันจะมีการโยกย้ายสิ่งของใส่รถ ตักเหล็กด้วยรถเครน แต่หยุดวันอาทิตย์ จากการดำเนินการดังกล่าวทำให้เกิดเสียงดังรบกวน เวลาที่มีการตัดเหล็กจะส่งเสียงดังหวีดแหลมดังรบกวนอย่างมาก อีกทั้งจะมีรถบรรทุกของเก่าสัญจรผ่านฝาท่อระบายน้ำ ทำให้เกิดปัญหาฝาท่อระบายน้ำชำรุดและได้มีการนำสิ่งของมาปิดไว้เพื่อบดบัง ส่งผลให้ได้รับความเดือดร้อน ประกอบกับภายในร้านดังกล่าวจะมีแรงงานต่างด้าวทำงานภายในสถานประกอบการดังกล่าวด้วย ผู้ร้องจดจำได้ว่า มีเจ้าหน้าที่เขตพระโขนง (ไม่ทราบชื่อ นามสกุลและรูปพรรณสัณฐาน) ลงพื้นที่นำเครื่องตรวจวัดระดับเสียงวัดเดซิเบล และเคยมีฝ่ายสิ่งแวดล้อม นำประกาศมาติดว่า โรงงานดังกล่าวก่อความเดือดร้อนแก่ชุมชน นั้น

//เบื้องต้นได้แจ้งรายงานผลจาก กรุงเทพมหานคร ตามเลขที่รับแจ้ง traffy fondue (AYG6BP) (ครั้งที่ 9)  แจ้งว่า กรุงเทพมหานคร โดยสำนักงานเขตพระโขนง ฝ่ายเทศกิจ คณะผู้บริหารเขต พร้อมเจ้าหน้าที่ ได้ออกตรวจสอบ แล้ว พร้อมประชาสัมพันธ์ขอความร่วมมือ รถลูกค้าร้านรับซื้อของเก่า ไม่ให้จอดกีดขวางบนผิวจราจร
//ปัจจุบัน ผู้ร้องแจ้งข้อมูลเพิ่มเติมว่า ปัจจุบัน (วันที่ 30 กันยายน 2566) ผู้ร้องได้รับความเดือดร้อนจากเสียงดังรบกวนอีกครั้ง และมีรถบรรทุก 6 ล้อ หมายเลขทะเบียน 81-222 จังหวัดน่าน เข้ามาจอดกีดขวางบริเวณหน้าบ้านของประชาชนที่อาศัยอยู่บริเวณใกล้เคียงโรงงานฯ จึงประสงค์ให้หน่วยงานที่เกี่ยวข้องเข้าไปแก้ไขปัญหาดังกล่าว โดยการสั่งปิดโรงงานฯอย่างถาวร เพื่อเป็นการบรรเทาความเดือดร้อนให้กับผู้ร้อง และประชาชนที่อาศัยอยู่ใกล้เคียง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata